Bertel Strömmer

Bertel Evert Strömmer (11. heinäkuuta 1890 Ikaalinen – 18. huhtikuuta 1962 Tampere) oli suomalainen arkkitehti. 

Strömmer pääsi ylioppilaaksi 1908 ja valmistui arkkitehdiksi 1913. Hän työskenteli eri piirustustoimistoissa vuoteen 1918 saakka ja toimi sitten vuosina 1918–1953 Tampereen kaupunginarkkitehtina hoidettuaan sitä ennen kolme vuotta apulaiskaupunginarkkitehdin virkaa. Strömmer suunnitteli yksityisiä ja julkisia rakennuksia pitkälle toista sataa, joista suurimman osan Tampereelle. Tunnettuja Strömmerin töitä Tampereella ovat muun muassa Hotelli Tammer ja linja-autoasema, muualla Suomessa esimerkiksi Kemin kaupungintalo. Strömmer suunnitteli myös oppikouluaikaisen luokkatoverinsa kirjailija F. E. Sillanpään Saavutus-huvilan Hämeenkyrössä. Kuka kukin on 1954

Valokuvausta harrastaneelta Strömmeriltä jäi noin 10 000 valokuvanegatiivia, jotka hänen perikuntansa sittemmin lahjoitti kotiseutuyhdistys Tampere-Seuralle. Kuvia ja Strömmerin talvisodan aikaista päiväkirjaa käyttäen on koottu Tampereen sota- ja jälleenrakennusaikaa käsittelevä teos Tampereen sota ja rauha.

Bertel Strömmerin isä oli Ikaalisten apteekkari Sven Evert Strömmer. Hänen äitinsä oli Elin Ida Fredrika o.s. Fabritius, jonka vanhemmat olivat Zachris Wilhelm Fabritius ja Fredrika von Wright. Fredrika von Wrightin veljiä olivat taiteilijat Magnus, Wilhelm ja Ferdinand von Wright. Strömmerin puoliso suodesta 1914 lähtien oli Ros-Mari Nordenswan. Pariskunnan lapset olivat arkkitehti ja pianisti Gunnar ”Goony” Strömmer, Helena (s. 1916), Einar (s. 1918), Erik (”Pete”, s. 1921), Valter (s. 1923), Anita (s. 1928), Rainer (s. 1932) ja Mattias (s. 1933).

Joulukuussa 2019 Tampereen yhdyskuntalautakunta päätti nimetä aukion ja puistoalueen Strömmerin mukaan. Bertel Strömmerin aukio on kaupungin pääkadun, Hämeenkadun, varressa Hatanpään valtatien liittymän yhteydessä lähellä Hämeensiltaa. Bertel Strömmerin pihaksi nimettiin Pyynikin ammattioppilaitoksen tontilla sijaitseva puistomainen alue.

 Töitä Tampereella 

 Oy Keskuskeittiön talo, Satakunnankatu 14 – 1922, arkkitehti Vilho Kolhon kanssa Jouni Keskinen : Kaupunginosa X - Juhannuskylä, Koskesta voimaa-sivusto
 Otavallanhovi – 1925 (purettu 2018)
 Hatanpään lukio, Haapakuja 5 – 1925
 Hotelli Tammer – 1928Koskesta voimaa -verkkojulkaisu – Bertel Evert Strömmer (1890–1962)
 Tuulensuun talo – 1928
 Asunto Oy Törmä – 1928
 Pyynikin pappila – 1929
 Rauhaniemen kansankylpylä − 1929
 Tampereen itäinen ja läntinen kaukolinja-autoasema − 1929 (edellinen purettu 1950, jälkimmäinen 2000) 
 Täyskunnallinen asuntotalo, Satakunnankatu 61 − 1930 Kunnallinen asuntotalo Satakunnankadun varrella valmistunut. Rakennus on 4-kerroksinen, käsittäen kaikkiaan 31 pienasuntoa, Aamulehti, 20.9.1930, nro 253, s. 5, Kansalliskirjaston digitaaliset aineistot. Viitattu 20.9.2025
 Keskiputouksen voimalaitos – 1931
 Puhelinosuuskunnan talo – 1933
 Hatanpään kartanon pesulan laajennus – 1934
 Hatanpään sairaala − 1935 
 Alakosken voimalaitos 1937
 Tempon talo 1938 
 Linja-autoasema – 1938 (yhdessä Jaakko Laaksovirran kanssa)
 Kaupin sairaala – 1939 (yhdessä Mikael Nordenswanin kanssa)  Otavan iso tietosanakirja, osa 8. Helsinki: Otava, 1964. 
 Tampereen ammattikoulu − 1939, laajennettu 1950 (yhdessä Mikael Nordenswanin kanssa; Tampereen suurin julkinen rakennus ennen Tampereen keskussairaalan valmistumista) 
 Lamminpään hautausmaan vanha siunauskappeli – 1940
 Huberin talo – 1949–1950
 Teiskon kirkon sankaripatsas, 1951
 Tampereen Vapaakirkko — 1954
 Tampereen helluntaiseurakunnan rukoushuone Saalem – 1956 (yhdessä Pentti Turusen kanssa)
 Domus YKK, Tampereen yliopiston oppilasasuntola – 1961 (yhdessä Goony Strömmerin kanssa) Otavan iso tietosanakirja, osa 8.

 Töitä muualla Suomessa 
 Ikaalisten kauppalan alueen laajennuksen asemakaavat 1917 ja 1942 
 Villa Wegelius, Ikaalinen, Wegeliuksenkatu 5 – 1918 
 Oma-Tupa, Ikaalinen – 1919–1924
 Saavutus, Hämeenkyrö, F. E. Sillanpään huvila – 1920-luvun alku
 Uusi apteekkitalo (myöhemmin Ikaalisten keltainen kaupungintalo), Ikaalinen – 1929 
 Haukiniemen vedenottamo ja Iisalmen vesitorni-paloasema, Iisalmi – 1932 Haukiniemen vedenottamo Suomen rakennuskulttuurin yleisluettelo, Museoviraston kohdeinventointilomake, 5.8.2004 päivitetty, iisalmi.fi, viitattu 17.9.2020
 Porin vesitorni, Pori – 1936
 Kemin kaupungintalo, Kemi – 1940
 Merikosken voimalaitos, Oulu – 1941–1947
 Pälkäneen kirkon sankaripatsas – 1949 
 Kiikan kirkon uudistaminen, Kiikka (nyk. Sastamala), 1937−1952
 Pälkäneen yhteiskoulu (myöhemmin Kostianvirran yhtenäiskoulu) ja Pälkäneen lukio laajennuksineen, Pälkäne – 1952 sekä laajennukset 1960 ja 1962–63
 Finlayson-Forssa Oy:n automaattikutomo, Forssa – 1950–1951 (H. O. Hanneliuksen kanssa)Forssan museo : Kutomo elää!
 Kyröskosken aluerakennussuunnitelma, Hämeenkyrö
 Forssan paloasema, Forssa – 1950 
 Vanha Melartinin talo Sastamalassa Puistokadun ja Rajakadun kulmauksessa

 Kuvia Strömmerin suunnittelemista rakennuksista 

 Kuvia Strömmerin suunnittelemista muistomerkeistä 

 Lähteet 
Koskesta voimaa – Bertel Evert Strömmer (1890–1962)

 Viitteet 

 Kirjallisuutta 


 Aiheesta muualla 

 http://www.fmp.fi/fmp_fi/muvieras/arkisto/kuvaajat/tiedot/252.htm 
 Bertel Strömmer : Amerikkalaiset pilvenpiirtäjät - rakennustaidon huippusaavutuksia, Aamulehti, 13.12.1931, nro 337, s. 19, Kansalliskirjaston digitaaliset aineistot

Luokka:Suomalaiset arkkitehdit
Luokka:Vuonna 1890 syntyneet
Luokka:Vuonna 1962 kuolleet